Lars O. Meling

Lars Olai Meling (1876–1951) var en norsk skipsreder og politiker (V). Han var statsråd for utenrikske saker, handel, sjøfart og industri (handelsminister) i periodene 1924–1926 og 1933–1935 i to Mowinckel-regjeringer. 

 Yrkesliv 

Meling ble som 16-åring ansatt i Hakon Magne Wrangells handels- og rederivirksomhet. Han gikk gradene i firmaet til han ble Wrangells kompanjong i 1910. Meling var sentral i handels- og skipsfartsmiljøet i Haugesund i mange år, og var blant annet initiativtaker til byens børs, formann i Haugesunds Rederiforening 1932–1933, og styremedlem i flere banker og forsikringsselskaper.

 Politiske verv 
Meling ble valgt inn i Haugesund bystyre i 1910, og satt fem perioder. Han var ordfører i perioden 1916–1917. På det rikspolitiske plan ble Meling vararepresentant på Stortinget i 1922, og møtte fast i Post- og telegrafkomiteen og Justiskomiteen. Han fikk fast plass perioden etter, og ble formann i Post- og telegrafkomiteen. I perioden 1937–1945 satt Meling i Finans- og tollkomiteen og i Post- og telegrafkomiteen.

 Svaldbardtraktaten - Norges overtagelse av Spitsbergen 
Meling var del i Svaldbardkommisjonen i forbindelse med etablering av Svalbardtraktaten. Handel var den primære argumentasjon for norsk overtagelse. Traktaten trådte i kraft 14. august 1925.

 Paripolitikken 
Fra og med 1925 begynte kronens verdi å stige i forhold til utenlandske valutaer, til dels meget brått på grunn av spekulantoppkjøp og fordi forventningene om ytterligere stigning drev eksportørene til å omsette sine valutabeholdninger så raskt som mulig, mens importørene ventet lengst mulig med å skaffe seg valuta. Det ble nå et viktig spørsmål om man bevisst skulle drive kroneverdien ytterligere opp for å kunne gullfeste den på førkrigsnivået.

 Nortraship 
En god del av rederiets fartøy var befraktet ut til Nortraship under andre verdenskrig. Dampskipet PROFIT ble minesprengt og senket 17. April 1941 ved BS Buoy, Barrow Deep ved Themsenmunningen mens hun var på reise fra Southend, England til Hull, England i ballast. 12 mann omkom. 5 mann ble berget av eskortejageren HMS Wallace.

 Viser og amatørteater 
Sammen med blant annet skuespilleren Henrik Børseth stiftet Meling Haugesunds første dramatiske selskap, der Meling var aktiv som både skuespiller og tekstforfatter. Meling sto for byens første revy, som hadde tittelen Dampskibsfeber. Han skrev blant annet "På silda bein e’ byen lagt" og "Ongane på Risøynå" som er snere gjengitt i Jan Toft sitt debut album Et minne om deg.

 Etterslekt 

Lars O. Meling (1876–1951)
Sverre Meling (1900–1972) ble skipsreder og med-disponent sammen med Waldemar Wrangell da Lars O. Meling døde i 1951. Sverre Meling var formann i Haugesund Rederiforening og i styret for Haugesunds Avis. 
Sverre Meling (1932–2019) var skipsreder i samme rederi. Han er kjent for sitt engasjement innen idrett, særlig turn og har mottatt byens æresbevisning «De fykende måker».

Haugesunds Avis 
Meling-familien hadde tidligere eierskap i Haugesunds Avis.

 Debatt om når Haugesund ble grunnlagt 
Dette tilkjennegis ved debatten rundt byens fødselsdag som ble heftig diskutert; Sverre Meling mente at kjøpstadsrettigheter må regnes som byens fødselsdato, mens andre mente at ladestedsrettighetene symboliserer Haugesunds fødedag. Argumentasjonen for ladested kom seirende ut, men bystyret innvilget siden ved ordfører Arne-Christian Mohn allikevel dagen for kjøpstadsrettighetene 3. mars som offentlig flaggdag på byens rådhus.

Referanser

 Kilder 

 Hammerborg, Morten. "Skipsfartsbyen - Haugesunds Skipsfartshistorie 1850 - 2000." (Eide Forlag, Bergen, 2003.) Sverre Meling side. 12, 280, 281, 282, 284, 285, 305, 342, 349
 Haugesund Rederiforening. "1910 - 2010. Mitt Skip er lastet med." (Akademisk Forlag A/S, Haugesund, 2010) Lars Meling side. 4, 17, 19, 21, 23, 25, 52, 53, 54, 55, 56, 57, 58, 59, 60, 61, 62, 63, 65, 73, 75, 81, 86, 120, 123, 124, 138.
 Haugesund Rederiforening. "1910 - 2010. Mitt Skip er lastet med." (Akademisk Forlag A/S, Haugesund, 2010) Sverre Meling side. 3, 4, 41, 52, 55, 57, 58, 61, 62, 81, 89, 90, 96, 104, 105, 113, 119, 120, 121, 122, 123, 124.
 Haugesund Rederiforening. "1910 - 2010. Mitt Skip er lastet med." (Akademisk Forlag A/S, Haugesund, 2010) Sverre Meling side. 1, 3, 29, 41, 55, 58, 61, 62, 104, 120, 122, 123, 124, 161, 198, 214, 219, 234, 237.
 Haugesund Rederiforening. "1910 - 2010. Mitt Skip er lastet med." (Akademisk Forlag A/S, Haugesund, 2010) Sverre Meling side. 154.
 Haugesund Rederiforening. "1910 - 2010. Mitt Skip er lastet med." (Akademisk Forlag A/S, Haugesund, 2010) Sverre Meling side. 5.
 Haugesund Turnforening. "Haugesund Turnforening 125 år." (Bokbinderi Johnsen A/S, Haugesund, 2023) Sverre Meling side. 84, 104, 105, 106, 107, 108, 109, 110, 126.
 Haugesund Turnforening. "Haugesund Turnforening 125 år." (Bokbinderi Johnsen A/S, Haugesund, 2023) Lars Meling side. 10.

Kategori:Norske skipsredere
Kategori:Venstre-statsråder
Kategori:Stortingsrepresentanter for kjøpstedene i Vest-Agder og Rogaland fylker
Kategori:Stortingsrepresentanter fra Venstre
Kategori:Stortingsrepresentanter 1922–1924
Kategori:Stortingsrepresentanter 1925–1927
Kategori:Stortingsrepresentanter 1937–1945
Kategori:Ordførere i Haugesund
Kategori:Venstre-ordførere i Rogaland
Kategori:Personer fra Haugesund kommune
Kategori:Artikler i sjøfart-prosjektet